**H O T Ă R Â R E**

**privind numirea Comisiei de stabilire şi evaluare a unui teren aflat în patrimoniul** **Societății Alfa Instruire a Conducătorilor Auto Amatori S.A.**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 15 din 26.01.2021 privind privind numirea Comisiei de stabilire şi evaluare a unui teren aflat în patrimoniul Societății Alfa Instruire a Conducătorilor Auto Amatori S.A., propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 2889/26.01.2021; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 2914/26.01.2021 şi Avizul cu nr. 2889 din 28.01.2021 adoptat de Comisia de specialitate nr. 3, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile:

* art. 2, ale art. 3 alin. (2), ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu dispozițiile:

* art. 173 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 19 din Legea privind reorganizarea unităţilor economice de stat ca regii autonome şi societăţi comerciale nr. 15/1990, cu modificările și completările ulterioare;
* art. 12 alin. (1) din Legea privind unele măsuri pentru accelerarea privatizării nr. 137/2002, cu modificările şi completările ulterioare;
* art. 142 alin. (1) din Legea privind societățile, republicată, cu modificările și completările ulterioare;
* art. 1 din Hotărârea Guvernului nr. 834/1991 privind stabilirea şi evaluarea unor terenuri deţinute de societaţile comerciale cu capital de stat, cu modificările şi completările ulterioare;
* Hotărârii Guvernului nr. 597/1992 privind trecerea sub autoritatea consiliilor locale sau, după caz, judeţene, a regiilor autonome şi societăţilor comerciale cu capital integral de stat, care prestează servicii publice de interes local sau judeţean;
* art. 142 lit. a) din Hotărârea Guvernului nr. 577/2002 privind aprobarea Normelor metodologice de aplicare a Ordonanţei de urgenţă a Guvernului nr. 88/1997 privind privatizarea societăţilor comerciale, cu modificările şi completările ulterioare, şi a Legii nr. 137/2002 privind unele măsuri pentru accelerarea privatizării, cu modificările și completările ulerioare;
* art. 2 – 4 din Criteriile nr. 2665/1C/311/1992 privind stabilirea şi evaluarea terenurilor aflate în patrimoniul societaţilor comerciale cu capital de stat, aprobate de Ministrul Finanţelor şi Ministrul Lucrărilor Publice şi Amenajarea Teritoriului, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se numește Comisia de stabilire si evaluare a unui teren aflat în patrimoniul Societății Alfa Instruire a Conducătorilor Auto Amatori S.A., în următoarea componență:

1. Presedinte - domnul Rusu Emil
2. Membru - doamna Delbacs Laura Daniela
3. Membru - domnul Oltean Lucian Cornel
4. Membru - doamna Cohutiu Elena
5. Secretar - domnul Dimulescu Ilie.

**Art. 2.** La data comunicării prezentei hotărâri se abrogă Hotărârea Consiliului Județean Cluj nr. 63/2006 cu privire la numirea Comisiei de stabilire și evaluare a terenurilor aflate în patrimoniul S.C. Alfa Instruire a Conducătorilor Auto Amatori S.A., în vederea eliberării Certificatului de atestare a dreptului de proprietate asupra terenurilor.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Urbanism şi Amenajarea Teritoriului.

**Art. 4.** Prezenta hotărâre se comunică Direcţiei Urbanism și Amenajarea Teritoriului; societății Alfa Instruire a Conducătorilor Auto Amatori S.A., precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 16 din 28 ianuarie 2021**

*Prezenta hotărâre a fost adoptată cu 29 de voturi “pentru”, fiind astfel respectate prevederile legale privind majoritatea de voturi necesară.*